CELEX: 32015D1570
Language: da
Date: 2015-09-18 00:00:00
Title: Rådets afgørelse (EU) 2015/1570 af 18. september 2015 om fastlæggelse af den holdning, der skal indtages på Den Europæiske Unions vegne i Rådet for Handel med Tjenesteydelser under Verdenshandelsorganisationen (WTO) om godkendelse af præferencebehandling anmeldt af andre WTO-medlemmer end Unionen og dets medlemsstater for så vidt angår andre tjenesteydelser og leverandører af tjenesteydelser fra de mindst udviklede medlemslande om anvendelsen af andre foranstaltninger end dem, der er beskrevet i artikel XVI i GATS

22.9.2015   
            
            
               DA
            
            
               Den Europæiske Unions Tidende
            
            
               L 245/6
            
         RÅDETS AFGØRELSE (EU) 2015/1570
   af 18. september 2015
   om fastlæggelse af den holdning, der skal indtages på Den Europæiske Unions vegne i Rådet for Handel med Tjenesteydelser under Verdenshandelsorganisationen (WTO) om godkendelse af præferencebehandling anmeldt af andre WTO-medlemmer end Unionen og dets medlemsstater for så vidt angår andre tjenesteydelser og leverandører af tjenesteydelser fra de mindst udviklede medlemslande om anvendelsen af andre foranstaltninger end dem, der er beskrevet i artikel XVI i GATS
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 91, artikel 100 og artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Artikel IX i Marrakeshoverenskomsten om oprettelse af Verdenshandelsorganisationen (»WTO«) fastsætter bl.a. procedurerne for at indrømme fritagelse for forpligtelser, der er pålagt WTO-medlemmerne i henhold til Marrakeshoverenskomsten eller i henhold til de multilaterale handelsaftaler i bilag 1A eller 1B eller 1C til Marrakeshoverenskomsten og bilagene hertil.
            
         
               (2)
            
            
               Der blev i 2011 anmodet om en fritagelse, der sætter WTO-medlemmer i stand til at indrømme tjenesteydelser og leverandører af tjenesteydelser fra de mindst udviklede medlemslande præferencebehandling, uden at tilsvarende tjenesteydelser og leverandører af tjenesteydelser fra alle andre WTO-medlemmer gives samme behandling, ved undtagelsesvis at fravige forpligtelsen i henhold til artikel II, stk. 1, i den almindelige overenskomst om handel med tjenesteydelser (»GATS«). Unionens holdning til støtte for nævnte fritagelse blev vedtaget ved Rådets afgørelse 2012/8/EU (1).
            
         
               (3)
            
            
               Den 17. december 2011 vedtog WTO's ministerkonference en afgørelse, der giver WTO's medlemmer mulighed for at indrømme sådan præferencebehandling for tjenesteydelser og leverandører af tjenesteydelser fra de mindst udviklede medlemslande i en periode på 15 år. I henhold til nævnte afgørelse skal WTO-medlemmer, der giver præferencebehandling, indgive en anmeldelse til Rådet for Handel med Tjenesteydelser (»CTS«), og præferencebehandling vedrørende anvendelsen af andre foranstaltninger end dem, der er beskrevet i artikel XVI i GATS, skal godkendes af CTS i overensstemmelse med dets procedurer.
            
         
               (4)
            
            
               WTO's ministerkonference gentog i sin afgørelse af 7. december 2013 kravet om CTS' godkendelse for så vidt angår anvendelsen af andre foranstaltninger end dem, der er beskrevet i artikel XVI i GATS.
            
         
               (5)
            
            
               Godkendelse af præferencebehandling, der anmeldes af andre WTO-medlemmer end Unionen og dets medlemsstater for så vidt angår tjenesteydelser og leverandører af tjenesteydelser fra de mindst udviklede medlemslande er i overensstemmelse med Unionens udviklingsmål og bidrager til at afslutte en del af forhandlingerne om tjenesteydelser med forbindelse til Dohaudviklingsdagsordenen.
            
         
               (6)
            
            
               Det er derfor hensigtsmæssigt at fastlægge den holdning, der skal indtages på Unionens vegne i CTS, om godkendelsen af præferencebehandling, der anmeldes af andre WTO-medlemmer end Unionen og dets medlemsstater for så vidt angår tjenesteydelser og leverandører af tjenesteydelser fra de mindst udviklede medlemslande, om anvendelsen af andre foranstaltninger end dem, der er beskrevet i artikel XVI i GATS —
            
         VEDTAGET DENNE AFGØRELSE:
   Artikel 1
   Unionens holdning i CTS er at støtte godkendelsen af den præferencebehandling, der anmeldes af andre WTO-medlemmer end Unionen og dets medlemsstater for så vidt angår tjenesteydelser og leverandører af tjenesteydelser fra de mindst udviklede medlemslande, om anvendelsen af andre foranstaltninger end dem, der er beskrevet i artikel XVI i GATS i overensstemmelse med WTO's ministerkonferences afgørelse af 7. december 2013.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 18. september 2015.
      
         
            På Rådets vegne
         
         C. DIESCHBOURG
         
            Formand
         
      
   
   
      (1)  Rådets afgørelse 2012/8/EU af 14. december 2011 om fastsættelse af den holdning, som Den Europæiske Union skal indtage på ministerkonferencen i Verdenshandelsorganisationen, for så vidt angår en anmodning om indrømmelse af en fritagelse, der gør det muligt at give tjenesteydelser og leverandører af tjenesteydelser fra de mindst udviklede lande præferencebehandling (EUT L 4 af 7.1.2012, s. 16).